Այստեղ կ՚ուզենք այդ տեղեկագրին նիւթ դարձած դէպքերը պատմող եւ ցարդ չհրատարակուած փաստաթուղթի մը մասին խօսիլ։ Փարիզի «Նուպարեան» գրադարանէ ներս կատարած մեր ուսումնասիրութիւններու ընթացքին հանդիպեցանք 8 Մարտ 1919 թուակիր փաստաթուղթին, որ գրի առնուած էր հայազգի կարեւորագոյն կին գրողներէն Զապէլ Եսայեանի կողմէ եւ ներկայացուած էր Փարիզի Հայոց Ազգային պատուիրակութեան նախագահ Պօղոս Նուպար Փաշային։